Pa gelenne an istorour gall Lucien Febvre er ch-Collège de France en 1942-43, en doa diskouezet eo Jules Michelet an hini en devoa ijinet ar ger Renaissance war-dro 1840, en un doare krak, gant abegoù personel [1]. En amzer-se edo Jules Michelet o labourat war-dro ar roue gall Loeiz XI , ha glacharet e oa goude koll e wreg ha nechet gant emdroadur gouarnamant an Unpenniezh chall (pe Monarkiezh Gouere) dalchet gant mirourien, ha choant en doe da gaout neventi. E zoare da gompren an istor a rae dezhañ heñvelekaat pezh a veve ha pezh a studie; ijinet en deus un Azginivelezh goude ren Loeiz XI, dre hanterouriezh brezelioù Italia.